Manuel Regal Ledo

Manuel Bernardo Regal Ledo, nado en Chantada o 9 de febreiro de 1947, é un teólogo e escritor galego.

 Traxectoria 
Estudou no mosteiro de Samos, profesando como frade bieito en 1969, e licenciouse en teoloxía bíblica na Universidade de Deusto. Está vencellado ás revistas Irimia e Encrucillada e ao movemento de renovación cristiá e galeguista que estas preconizan. Colaborou na edición da Biblia á lingua galega desde os textos orixinais traducindo os libros dos Macabeos, a Carta aos Colosenses de San Paulo e parte das Cartas Católicas.A Biblia, Vigo, 2ª ed., 1992, páx XIII e XIV Desde 1993 é educador no Proxecto Home de Lugo.

 Obra en galego 
 Poesía 
 Un caxato para o camiño, 1988.
 Chorimas, 1991, SEPT.

 Ensaio e traducións 
 Co evanxeo pola man. Comentarios, pregarias e preces sobre o evanxeo de cada domingo, 1992, SEPT.
 Benqueridos amigos. Comentarios, pregarias e preces sobre o Evanxeo de cada domingo. Ciclo B, 1993, SEPT.
 Convocados para a irmandade. Comentarios, pregarias e preces sobre o Evanxeo de cada domingo. Ciclo C, 1994, SEPT.
 No nome do pai. Cadernos de oración, 1996, SEPT.
 A partir de hoxe, 2000, SEPT.
 Xuntos facemos pobo, 2001.
 Roxelio Subiela Ledo. A gracia dun home de aldea, 2003, Irimia.
 A graza daquel verán. Reflexións e pregarias desde os exercicios espirituais na vida diaria, 2009, Encrucillada.
 Terra de seu. Breve historia do campesiñado galego, 2009, Movemento Rural Cristián de Galicia.
 Xesús, aquel home de aldea, 2009.
 Os Salmos hoxe. Versión oracional á luz do Evanxeo, 2012, SEPT.

 Obras colectivas 
 Historia da Igrexa Galega, 1994, SEPT (en colaboración con José García Oro e Arximiro López Rivas).
 Homenaxe poética ao trobador Xohan de Requeixo, 2003.
 As monxas de Abadín: froitos dunha árbore de vida, 2012.

 Obra en castelán 
 Ensaio 
 Las comunidades terapéuticas de Proyecto Hombre. Historia, balance y perspectivas, 2010, Sotelo Blanco.

 Notas 

 Véxase tamén 
 Bibliografía 
 Dolores Vilavedra (coord.), Diccionario da Literatura Galega, Vol I, Vigo, 1995 páx. 496-497

 Ligazóns externas 
 Biografía en galegos.info

Categoría:Escritores de Galicia en lingua galega
Categoría:Escritores de Galicia en lingua castelá

Categoría:Teólogos católicos
Categoría:Poetas de Galicia
Categoría:Nados en Chantada
Categoría:Nados en 1947
Categoría:Alumnos da Universidade de Deusto
Categoría:Personalidades de Galicia sen imaxes